lflage/wiki-talks huggingface dataset:
Vita:Orvosi képalkotás

message: Nem kötekedni akarok, csak egy pár segítő szándékú észrevételt tennék... 
* A cikk mellé illusztrációnak szánt képen nem hagyományos röntgen-felvételek vannak, hanem CT-felvételek.
* Látom, hogy a cikk alapja az angol wikis szócikk. A „nukleáris orvostudomány” kifejezés szerintem egy csöppet erőltetett, magyarul is nyugodtan lehet nukleáris medicinát mondani, a magyar orvosi gyakorlatban is így használják a kifejezést.
* A „Breast Thermography”-ból hogy lett „Mell-tomográfia”? A termográfia és a tomográfia között van némi különbség...
Egyelőre ennyi, még nem néztem át teljesen a cikket. - Kimmuriel vita 2009. január 29., 23:12 (CET)
replies: text: Csatlakozom előttem szólóhoz: A termográfia (egészségügy)  során infravörös kamerával készült felvételek készülnek, míg a tomográfia röntgensugaras készülék. Csak ennyi. Margit beszélgetés 2012. július 9., 18:22 (CEST)
thread_title: Észrevételek
Vita:NUTS:HU

message: * A szócikknek nincs megalapozó forrásfelsorolása, -jegyzéke.
* A leglényegesebb, hogy nincs megadva a deklaráló (megállapító) jogszabályi hivatkozás.
* Mindez nagyon fontos, mert a "tervezett" magyarországi területi rendszereknek ! csak tervezett szinten is legalább 60 éves múltja van ! Ezt is célszerű lenne folyamatában, problémáiban feldolgozni és bemutatni. 
* (lásd: Soproni Egyetem/University East London: OLLO TEMPUS Többcélú kataszter c. egyetemi kiadványban > Kiss Tamás: A földügyi igazgatás szerepe a műszaki iazgatási tevékenységben (5.3. fejezet: A földügyi nyilvántartás és a térségfejlesztés) <1996, Tsz.: 96341>
kit36a vita 2009. január 30., 00:08 (CET)
replies: text: A forráshiányt a megfelelő sablon kihelyezésével lehet és érdemes is jelezni. (Megtettem.)

text: De mi köze van a "tervezett területi rendszereknek" (ez mis is?) és a földügyi igazgatásnak a NUTS rendszerhez?

text: – Peyerk vita 2009. január 30., 00:34 (CET)
thread_title:  Nincs forrás 

message: Potenciálisan egyesíteni lehetne a Magyarország régiói cikkel.
– iecs vita 2019. április 23., 10:22 (CEST)
thread_title:  Egyesítés: Magyarország régiói
Vita:B–29 Superfortress

message: Tisztelt Wikipedia, 
a két bombázó, illetve az általuk ledobott bombák nevei tévesen szerepelnek.
Hiroshimára 1945. augusztus 6-án az Enola Gay dobta le a Little Boy nevűt,
Nagasakira pedig augusztus 9-én a Bockscar a Fat Man-t.
replies: text: Lekűzdve.

text: Nyugodtan kijavíthatod te is, ha hibát találsz.  --Bitman vita 2009. április 28., 20:31 (CEST)
thread_title:  Fordítva 

message: Szeretném kikérni a szerkesztők véleményét, hogy kell-e önálló szócikk Enola Gay-ről, (aki nem tudná, arról a B-29-ről, amelyik Hirosimára dobta az atombombát). Ha nem, akkor is kéne legalább egy önálló szakasz neki a cikkben. Szerintem. Ugyanez vonatkozik a Bockscar-ra (Nagaszaki) is. --XXLVenom999 vita 2013. szeptember 3., 20:17 (CEST)
replies: text: Egyelőre a cikket kellene normálisan kibővíteni és csak utána beleírni őket újabb fejezetként. Az önálló cikknek nem sok értelmét látom egyelőre, csonknak meg felesleges. Itt – en:Enola Gay, en:Bockscar – az angol cikkek jól ki vannak dolgozva. --Gyantusz vita 2013. szeptember 8., 18:07 (CEST)
thread_title:  Enola Gay
Sablonvita:Tisza-hidak

message: Azt javaslom, hogy a jelenlegi országok szerinti szétválogatás mellé tegyünk egy "Egyszervolt hidak" vagy valami hasonló nevű kategóriát, és a már nem létező átkelőhelyeket oda csoportosítsuk át:
*Balsai Tisza-híd
*Szolnoki török-kori híd
*Cibakházi Tisza-híd
*Szegedi vasúti Tisza-híd.
– Beroesz  2009. január 30., 09:21 (CET)
replies: text: Jobb ha a jelenlegi listában vannak, mert a helyüket is behatárolja. Szerintem elég a jelenlegi dőlt betűs kiemelés nekik. VT???!!! 2009. január 30., 14:23 (CET)
thread_title:  Szétválogatás 

message: Hova lehetne besorolni azokat a meglévő vagy már nem létező hidakat, amelyek két országot kötnek össze? Gondolok most például a Máramarosszigetet Aknaszlatinával összekötő hídra (történelmi híd, amit jelenleg fel van újítva, és határátkelőként használják) vagy a nagybocskói hídra , ami tudtom szerint jelenleg már nem létezik (itt megemlíti a nagybocskói és a bustyaházi (ami látom, nincs benne a sablonban) hidat), de a víz két partja ma már két országhoz tartozik.--Akinom91 vita 2011. október 9., 15:52 (CEST)
thread_title:  Két országot összekötő hidak
Vita:Patyomkin-falu

message: Biztos ez a neve? Nem Potyomkin-falvak vagy potyomkini falvak lennének? Az orosz többes számban írja. Amúgy szerintem jó és érdekes cikk, örülök, hogy van :) Üdv Ferike333 vita 2009. január 30., 14:17 (CET)
Az oroszok tényleg többesben írják. Így szokták meg. Mi meg amúgy. Nekünk nem volt annyi. Egy biztosan volt: ahol az orosz frontot filmezte a Magyar Filmiroda: Budakeszin. OsvátA Palackposta 2009. január 30., 14:24 (CET)
replies: text: Továbbá: Patyomkin a cárnő egyetlen igazi nagy szerelme volt. Nem megtéveszteni vágyott a cárnőt, hanem kedveskedett neki. Ezek így udvaroltak. Egy szál virág szebben beszél. OsvátA Palackposta 2009. január 30., 14:28 (CET)
replies: text: :Furcsa szokás... Én maradok a virágnál :) Amúgy ez valami hagyományos átírás, hogy az o-t a-nak írjuk? Tudom, hogy annak ejtjük, de ez még magában sehol sem ok. - Ferike333 vita 2009. február 1., 00:14 (CET)
replies: text: ::Az. Hagyományos. Amikor még nem ismertük a betűket. Viszont még jó volt a fülünk. OsvátA Palackposta 2009. február 1., 12:25 (CET)
replies: text: :::Lol XD. Ok, csak tudományt akartam magamba szippantani. – Ferike333 vita 2009. február 1., 21:09 (CET)
thread_title:  Név
Vita:Jóhanna Sigurðardóttir

message: "Jóhanna 1942. október 4-én született Reykjavíkban."
replies: text: Magyar enciben mennyire elterjedt az efféle pertu? – Nullextra NULLEXTRAKADÉMIA 2009. január 30., 16:35 (CET)
replies: text: :Kicsit olvass utána... :en:Icelandic name :en:Template:Icelandic_name– tdombos vita 2009. január 30., 17:33 (CET)

text: :Pont ezért kérdeztem. Most állunk nagy fejvakarásban a személyek szócikkeinek elnevezésével, be lehet segíteni Pasztilla kollégának izlandiból ...

text: :Sőt: magyar nyelvű szócikket is lehet írni a jelenségről. Ide, a Wikipédiába. – Nullextra NULLEXTRAKADÉMIA 2009. január 30., 17:40 (CET)

message: Szerintem maradjon az eredeti sorrend, az izlandi neveknel nincs vezeteknev, csak keresztnev, es az alapjan raknak sorba. Ld. en:Icelandic_name.– tdombos vita 2009. július 6., 18:03 (CEST)
thread_title:  defaultsort
Vita:Gémes János

message: Végre, Dixiről is van cikkünk! Beszélek Galántai Györggyel, hogy az artpoolról átvehessünk illusztrációnak pár fotót, illetve beszkennelem én is a Dixi-kézirataim egy részét. Data DestroyerMi fáj, gyere mesélj... 2009. január 30., 20:51 (CET)
Támogatom! – Pkunk vita 2009. január 30., 21:29 (CET)
- beszkennelni való Dixi-dokumentum = nagyon zora!
Voltaképp Galántai már beszkennelte, de onnan nem tudom leszedni a képet  Data DestroyerMi fáj, gyere mesélj... 2009. január 30., 22:01 (CET)
De le tudom, fel is tettem az első oldalt. Data DestroyerMi fáj, gyere mesélj... 2009. január 30., 22:06 (CET)

message: „Müllerpétersziámi” (Müller Péter Sziámi (?)) felhasználó tisztelgése Dixi eőtt. Áthozva a szócikkből.
OMNIA DIXIT
Gémes János Dixi városi próféta emlékére
„Ő semmit el nem hallgatott, Ő semmiről sem fecsegett, </br>
mondott egy hosszú mondatot, de abban csak a lényeget. </br>
Nem volt abban redukció, se sűrítés, se kivonás,</br>
sem pedig redundáció, sem locsogáshoz kifogás. 
A mondat volt az élete, mit egyfolytában épített, </br>
csak oltott minket szüntelen, csak oszlatta a tévhitet. 
Lehetett volna nagy színész, s írónak ő lett volna Joyce, </br>
de betűt soha le nem írt, s színésznek nem hívta a sors.
Belmondó helyett Elmondó lett. Te annyit szóltál, hogy „Szia…” </br>
s belőle máris dőlni kezdett a kéretlen prófécia.
 
Megivott három feketét, azt, mi akkor volt, Omniát, </br>
és felderült, ha sikerült egy kis feelinget nyomni át
lelkületünkbe, hol külön derengett érzés, gondolat. </br>
Unamuno és Hölderlin felől illesse hódolat!
Boldogok lettek volna ők hallván, mit szól e sarlatán, </br>
s monumentális, lényegmondó töredékei hallatán,
bukolikái bűvtüzében szólásra nyílva sírjaik </br>
üdvözölnék ők leborulva hogy ím, valaki, így, ma, itt...
s leborulnának unokák is, a zombivá lett nagyfiúk </br>   
s a domboruló kiscsajok, ha hallhatnák, hogy van kiút
a virtuális testiség s a testi virtualitás </br>
éles műkarmai közül kivonzhat a realitás,
kivonhat egy Szószót Követ, egy tömör, hosszú dikció, </br>
és hirdetnék egymás között, hogy hallgassuk, mert Dixi jó! 
Mert Dixi jó volt, s jó marad, bár emlékműve, hogyha lesz, 
ércnél aligha maradandóbb: pár koccintás meg ez a vers.” 
2012.12.07.
Készcsók: Péter''
thread_title:  Tisztelgés Dixi emléke előtt
Vita:Nolik Antal

message: Vita:Nolik Antal
T. Wikipedia Szerkesztőtársak,
A szöveg szerzői jogosultja én vagyok.
Bármiféle állami, alapítványi, vagy pályázati támogatás nélkül kiadott, 100% önerőből finanszírozott könyvem és egyéb írásaim fellehetőségének a megkönnyítése-, illetve kortárs íróként a kereshetőség elősegítése a célom a Wikipedián történő megjelenéssel. Nem kereskedelmi célok motiválnak, ugyanis ha az összes kiadott példányt értékesítem, akkor is anyagilag egy vékony mínusszal zárom a vállalkozásom, pusztán azt szeretném elérni, hogy minél többen olvassák műveimet.
Előadottak alapján személyem és műveim népszerűsítése nem minősül kereskedelmi terméket népszerűsítő tevékenységnek, így értelemszerűen sem a Wikipedia szabályzatát és főképp eszmeiségét nem sértem.
Szíveskedjenek a fentiek alapján a "Nolik Antal" cím általam szerkesztett szövegének elérhetőségét lehetővé tenni és amennyiben ahhoz egyéb igaozlás szükséges (pl. a www.nolikantal.com domain regisztráció érdekemben történt regisztrációjának igazolása) erről haladéktalanul tájékoztassanak akár itt, akár a nolikantal@gmail.com e-mail címen.
Köszönettel:  
Nolik Antal

message: * Egyáltalán nem hasonlít lexikoncikkhez. Életrajz helyett egy poénosnak szánt bemutatkozás van benne. 
* A méltatások forrása Nolik Antal honlapja, illetve egyetlen megjelent könyvének fülszövege. Egyik sem mondható függetlennek vagy tárgyilagosnak. (lehet, hogy egy nincs forrás sablont is kellett volna tennem rá?)
– Hkoala  2009. március 13., 22:43 (CET)
Jó része egyszerű reklámszövegnek tűnik, első látásra egy az egyben átmásolva az író weboldaláról.
thread_title:  Lektor, reklám, önjellemzés
Vita:Orosz József (újságíró)

message: Nem értek egyet az LMBT info törlésével. Az idézett cikk igenis a melegség nyílt felvállalása volt, nem pedig szimbolikus azonosulás a melegekkel. Az a tény, hogy van/volt felesége nem változtat ezen.--tdombos vita 2009. december 19., 16:48 (CET)
replies: text: :Hát hogyne: 
Orosz József megkeresésünkre elmondta, hogy már a szerdai adásban is úgy köszöntötte a hallgatókat, hogy "Orosz József vagyok, homoszexuális vagyok, cigány vagyok, zsidó vagyok, magyar vagyok", ezzel is szolidaritást vállalva azokkal, akiket a szélsőjobboldal megpróbál kirekeszteni.
replies: text: :Nem stimmel ez tdomboskam. Ha lebuzizod, akkor le is kell ciganyoznod, nem?
replies: text: ::Nem erről a cikkről beszéltem, ez jóval korábban keletkezett. Miután viszont a melegfelvonulás után megverték, hivatalosan is felvállalta a melegségét: "Végül a Kodály körönd után pár méterrel egy mellettem álló, folyamatosan a nyakamba köpő, magyarozó és buzizó férfi leütött. Pár percre elvesztettem az eszméletemet. Kaptam azért, mert meleg vagyok. Igen, ki ne tudná? Kaptam azért, mert más meggyőződésű vagyok. Igen, más meggyőződésű is vagyok. Kaptam azért, mert más a véleményem. Igen, a véleményem is más. Kaptam azért, mert zsidó vagyok. Igen, zsidó vagyok. Kaptam azért, mert állítólag nem vagyok magyar. Magyar vagyok. Kaptam azért, mert – egyszerűen csak – vagyok, létezem, élek." --tdombos vita 2010. január 20., 12:20 (CET)
thread_title:  LMBT
Vita:Csondor Kata

message: Dalok:
* Mindig ugyanúgy - Csondor Kata, Magyar Csaba, Bácskai János
* Hulló falevelek / Autumn leaves hungarian version - Csondor Kata
* Say a little prayer - Csondor Kata
thread_title: Untitled

message: Szerepelte magát az X-faktorban is - nem sok sikerrel.
replies: text: Ő csak sztárvendég volt, egy híres énekest nyilván nem engednek tovább. Csak azért hívták meg, hogy feldobja a hangulatot, de énekelhetett volna jobb számot is szerintem. – Sasuke88  wikivita 2010. szeptember 29., 11:32 (CEST)
thread_title: egyéb
Vita:Levelezőprogram

message: Nem igaz, hogy az 1. pontban felsorolt MUA-kra az lenne jellemző, hogy helyben tárolják a leveleket. Éppenséggel tipikusan POP3 vagy IMAP kliensként távoli gépeken tárolt leveleket érnek el. --Bitman vita 2009. január 31., 12:08 (CET)
thread_title:  Rossz a csoportosítás
Vita:Ang Mei kambodzsai királynő

message: Se nem gyilkolászik, se szemeket nem zabál... Unalmas a csaj. Csalódtam benned, Peadar. :-))) – Alensha sms 2009. január 31., 21:04 (CET)
replies: text: Na de Alensha királynő ebben teljesen más. Gyilkolászik, szemeket zabál, cikkeket töröl, főz, mos, takarít, sőt mi több(!) hieroglifákat és könyveket ír!!! Cassandro  Ħelyőrség 2009. január 31., 21:10 (CET)
Jaj, Cass, aranyos vagy. És a szemed is szép. Olyan étvágygerjesztően szép. – Alensha sms 2009. január 31., 21:29 (CET)
Viszont ő hordta a nadrágot! Alensha, te tanárnő lehetsz csak, annak tudlak elképzelni!:)Peadar vita 2009. február 2., 13:06 (CET)
Gonosz. Vigyázz, mert Cass szeme után a te szemed lesz a desszert. – Alensha sms 2009. február 2., 14:08 (CET)
Mért lennék gonosz?! És szem-telen sem vagyok:)Peadar vita 2009. február 2., 14:14 (CET)

message: Az enwikin, ahol most megcsinálták utánunk a szócikket, van több kép is, de sajnos, nem let áttenni magyarra. Mit lehet csinálni?Peadar vita 2009. október 5., 13:24 (CEST)
Eggyel van több, de ha nem raknak rá forrásmegjelölést egy hétig, az egyiket törölni fogják. Találni kell neki forrást vagy bizonyítékot, hogy közkincs, áttölteni a commonsba, aztán elfogyasztani egy-két finom szemet a jól végzett munka örömére. :) – Alensha sms 2009. október 5., 22:33 (CEST)
replies: text: Ok:)Peadar vita 2009. október 6., 15:12 (CEST)
replies: text: :szem megvolt? egészségedre :) – Alensha sms 2009. október 6., 15:32 (CEST)

text: Én szem-telen vok:)Peadar vita 2009. október 8., 18:43 (CEST)
thread_title: Kép
Vita:Búvárpók

message: búvárpók ausztriai neve schimmer spinne egy különös állat imádja a vízet és nagyon utálja a szárazföldet

message: A Pókok, skorpiók c. zsebkönyv (szerzők: Szalkay József - Pál János; Búvár Zsebkönyvek, Móra Könyvkiadó, 1979) 22. oldalán az szerepel, hogy a búvárpók mérge különösen veszélyes! Még szerencse, hogy nem találkozunk naponta ezzel a pókkal… --Ronastudor a sznob 2012. április 29., 14:55 (CEST)
thread_title:  Mérges pók?
Vita:Csákányi Eszter

message: A Feketeország meg a Hazámhazám nem "tévéfilmek", hanem rendes színházi előadások (amikből utólag DVD-t adtak ki). Ha a port.hu csak ennyire megbízható, erős forráskritikával szabad csak forrásnak alkalmazni vagy sehogy. :( SyP 2009. február 1., 18:25 (CET)
thread_title:  Megjegyzés 

message: Jó lenne valami komolyabb forrás arra, hogy a művésznő leszbikus, mivel ez érzékeny személyes adat. Lehetőleg olyan forrás, ahol ő maga mondja. A most belinkelt cikkből csak annyi derül ki, hogy felkérték egy leszbikus témájú fesztivál megnyitására több más hírességgel együtt (ha a vele együtt felsoroltak leszbikusok lennének, az lehetne gyenge utalás arra, hogy ő is az, de nekem úgy tűnik, nem mind azok, pl. Péterfy Bori férjnél van…) a Magyar LMBT személyek listájában pedig a belinkelt forrás csak azt állítja, hogy részt vett a Fuck you dal feléneklésében, amiből annyi derül ki, hogy ellenzi a homofóbiát (én is ellenzem, mégis heteró vagyok). Szóval erre kéne valami normális forrás. Alensha 2012. február 11., 03:28 (CET)
replies: text: Van különbség aközött, hogy valaki LMBT-barát vagy LMBT. Az utóbbira én sem találtam semmi infót, törölném.--tdombos vita 2012. február 11., 15:56 (CET)
Ne is kérdezgess sokat, a WP:ÉLŐ alapján töröld. --Karmela posta 2012. február 11., 16:06 (CET)
Az nem kizáró ok, hogy valaki pl. „férjnél van”. A legtöbb közismert „ferde hajlamú” a látszat kedvéért heteró házasságban-kapcsolatban él, hogy a konzervatív társadalom megvetésével ne kelljen számolnia. Soroljam? --Paxfax vita 2012. február 13., 11:25 (CET)

text: Valóban nem zárja ki egymást feltétlen a heteró házasság+gyerek és a melegség, de itt nem ez volt az érv. Hanem hogy az ég világon semmilyen infó nem utal arra, hogy Csákányi leszbikus lenne.--tdombos vita 2012. február 14., 00:40 (CET)
thread_title:  LMBT?
Vita:Kirill moszkvai pátriárka

message: „Ez téves információ. Nem ez a templom az első orthodox templom Kubában. Havannában éppen Fidel záratta be a régi orthodox templomot valamikor a 60-70-es évek folyamán. A 90-es években kezdődött enyhülés után először I. Bartholomeosz konstantinápolyi patriarcha vette fel a kapcsolatot a kubai kormányzattal. Havannában ekkor épült egy görög orthodox templom, amit a konstantinápolyi patriarcha személyesen szentelt fel. Moszkva csak ezután lépett és néhány évvel később felépült ez a templom, amit a szócikk az első kubai orthodox templomnak nevez.”
Fentieket egy anon szerkesztő írta bele a cikkbe, aki nyilván nem érti a Wikipédia működését. Átteszem ide, hátha valaki utána akar menni. Piraeus vita 2016. augusztus 13., 00:19 (CEST)
thread_title:  A cikkbe beírt, de ide tartozó szöveg a havannai templomról
Vita:Jódsav

message: Van önálló szócikkük, szerintem nem kéne feltüntetni itt is, hogy mi jellemző rájuk. (Bár igaz, hogy a brómsav esetén nincs minden feltüntetve, mert a korrozív hatás itt szerepel, de ott nem.) Alfa-ketosav vita 2021. június 16., 19:44 (CEST) (szerkesztve: Alfa-ketosav vita 2021. június 16., 19:47 (CEST))
thread_title:  Klórsav, brómsav
Vita:Peter Sherwood

message: A személyes adatokat, Peter Sherwood úr bocsátotta rendelkezésünkre, mivel azok interneten nem voltak fellelhetőek. – Módis Ágnes Vadszederke vita 2009. február 1., 21:56 (CET)
1. A képet Júlia Kalinová, Peter Sherwood felesége készítette, és az ő, valamint a Professzor engedélyével kerül felhasználásra.  – Módis Ágnes Vadszederke vita 2009. február 5., 09:16 (CET)

message: * A concise introduction to Hungarian / Peter Sherwood. - London : Univ. of London, School of Slavonic a. East Europ. Studies, cop. 1996. - 139 p. : ill. ; 21 cm. - (SSEES Occasional papers ; 34.). - Tömör bevezetés a magyar nyelvhez. - ISBN 0-903425-57-2
thread_title: Jegyzet
Vita:A38 Hajó

message: jé, Nullex, te komolyan cikket írsz, vagy más jelentkezett be a nickeddel? :O – Alensha sms 2009. február 2., 13:55 (CET)
replies: text: <fikázás be> Szerintem ez reklámízű... <fikázás ki> :) – Burumbátor Hajnali Tudósklub 2009. február 2., 14:00 (CET)
replies: text: :Aszongyák itten, hogy köllnek a szagértők.

text: :Gondoltam, mégicsak a rablóból pandúr az egyik legbeváltabb szelekciós eljárás, úgyhogy most egy kicsit előbb megmártózom a törlésszagú fronton, aztán a tapasztalatok fényében talán hitelesebben szakértegethetek majd wikinyugdíjaskoromba ... – Nullextra NULLEXTRAKADÉMIA 2009. február 2., 14:10 (CET)
Jó, de azt ugye tudod,mhogy végleg tönkretetted a nagy fáradsággal felépített hírnevedet? Most már az isten se mossa le rólad, hogy megpróbáltál hasznos tartalmat is létrehozni... :P – Alensha sms 2009. február 2., 14:23 (CET)

text: : Hihihi épp most írtam az A38 programszervezőinek Emre Aydin-koncert ügyében erre mit ad isten mit látok? :D és pont nullextől asszttaaa :)) Nahááát, hüledezek :) – Timish  levélboksz 2009. február 2., 14:29 (CET)
replies: text: ::Ne csináld, Timish, még rádhűl a bőröd... :) – Burumbátor Hajnali Tudósklub 2009. február 2., 14:47 (CET)
Majd igyekszem kreatívan gondoskodni más lemosnivalóról. Ígérem! ... :) – Nullextra NULLEXTRAKADÉMIA 2009. február 2., 14:53 (CET)
thread_title: Untitled

message: Kell ide a H? Kétlem. Az angol wikin csak A38 a neve, itt a fenti vitában is A38 szerepel, tehát a hajó nem része a névnek. Vagy mégis? Wikizoli vita 2017. április 30., 11:07 (CEST)
thread_title:  A38 Hajó vagy A38 hajó?
Vita:Rados Jenő

message: Rados Jenő szócikk írását elkezdtem.– Rimanóczyjeno vita 2009. február 2., 13:59 (CET)

message: Feladó:	Förster Tamásné Rados Márta [mrados@vati.hu]
Címzett:	Rimanoczy Jenö [rimanoczy.jeno@chello.hu]
Tárgy:		Engedély képek szabad felhasználására
Kedves Jenő!
Mondta, hogy édesapámról, - Rados Jenőről –szócikket ír a WIKIPEDIA szabad enciklopédiába. A szócikkhez felhasználandó fotókat és archív képeket apám hagyatékából az Ön rendelkezésére bocsátom. Ezeket az alábbi nyilatkozat szerint szabadon felhasználhatja.
Nyilatkozat:
Förster Tamásné, Rados Márta, mint az édesapámról készült fénykép készítője és az archív képek jogtulajdonosa hozzájárulok, hogy e képek CC BY-SA 3 0 licenc alapján felhasználásra kerüljenek a Wikipedia szabad enciklopédiában. Tudomásul veszem, hogy ez annyit jelent, hogy az ilyen mű szabadon terjeszthető, és szabadon készíthet belőle bárki származékos műveket, de csak azzal a feltétellel, ha megfelelően feltünteti az eredeti szerzőt, és a származékos művét ugyanezen vagy ennek megfelelő licenc alatt teheti csak közzé
Budapest, 2009. február 2.
									Üdvözlettel: Márta
thread_title: Engedély:

message: A forrásoknál ez áll: "Építés- Építészettudomány". Ez így biztos nem jó, de nem tudom kijavítani, mert nem ismerem az eredetit. Építés–Építészettudomány vagy Építés- és Építészettudomány? Bináris ide Kelt: Wikipédia,  2010. október 28., 19:42 (CEST)
thread_title:  Hibás forrásmegadás
Fájlvita:Rados Jenő fénykép.jpg

message: :Feladó:	Förster Tamásné Rados Márta [mrados@vati.hu]
replies: text: Címzett:	Rimanoczy Jenö [rimanoczy.jeno@chello.hu]

text: Tárgy:		Engedély képek szabad felhasználására
Kedves Jenő!
Mondta, hogy édesapámról, - Rados Jenőről –szócikket ír a WIKIPEDIA szabad enciklopédiába. A szócikkhez felhasználandó fotókat és archív képeket apám hagyatékából az Ön rendelkezésére bocsátom. Ezeket az alábbi nyilatkozat szerint szabadon felhasználhatja.
Nyilatkozat:
Förster Tamásné, Rados Márta, mint az édesapámról készült fénykép készítője és az archív képek jogtulajdonosa hozzájárulok, hogy e képek CC BY-SA 3 0 licenc alapján felhasználásra kerüljenek a Wikipedia szabad enciklopédiában. Tudomásul veszem, hogy ez annyit jelent, hogy az ilyen mű szabadon terjeszthető, és szabadon készíthet belőle bárki származékos műveket, de csak azzal a feltétellel, ha megfelelően feltünteti az eredeti szerzőt, és a származékos művét ugyanezen vagy ennek megfelelő licenc alatt teheti csak közzé
Budapest, 2009. február 2.
									Üdvözlettel: Márta
thread_title: Engedély:
Fájlvita:Rados Jenő lovon.jpg

message: :Feladó:	Förster Tamásné Rados Márta [mrados@vati.hu]
replies: text: Címzett:	Rimanoczy Jenö [rimanoczy.jeno@chello.hu]

text: Tárgy:		Engedély képek szabad felhasználására
Kedves Jenő!
Mondta, hogy édesapámról, - Rados Jenőről –szócikket ír a WIKIPEDIA szabad enciklopédiába. A szócikkhez felhasználandó fotókat és archív képeket apám hagyatékából az Ön rendelkezésére bocsátom. Ezeket az alábbi nyilatkozat szerint szabadon felhasználhatja.
Nyilatkozat:
Förster Tamásné, Rados Márta, mint az édesapámról készült fénykép készítője és az archív képek jogtulajdonosa hozzájárulok, hogy e képek CC BY-SA 3 0 licenc alapján felhasználásra kerüljenek a Wikipedia szabad enciklopédiában. Tudomásul veszem, hogy ez annyit jelent, hogy az ilyen mű szabadon terjeszthető, és szabadon készíthet belőle bárki származékos műveket, de csak azzal a feltétellel, ha megfelelően feltünteti az eredeti szerzőt, és a származékos művét ugyanezen vagy ennek megfelelő licenc alatt teheti csak közzé
Budapest, 2009. február 2.
									Üdvözlettel: Márta
thread_title: Engedély: